Z A P I S N I K

sa 18. sjednice Općinskog vijeća Općine Čepin održane 26. lipnja 2019. godine u prostorijama Općine Čepin, K. Zvonimira 105.

Sjednicu je u 20,00 sati otvorio predsjednik Općinskog vijeća Robert Periša, utvrdivši da je sjednici nazočno 15 članova Vijeća od izabranih 17 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša
2. Ksenija Rajtek
3. Boris Marks
4. Miroslav Jerković
5. Valentin Pavleković (napustio sjednicu nakon 1. točke dnevnog reda)
6. Velimir Džambić
7. Zoran Horvat
8. Anamarija Paulić
9. Josip Đimber
10. Josip Skočibušić
11. Melani Starčević
12. Hrvoje Hefer
13. Marko Brekalo
14. Marija Čačić
15. Mario Žanko

SJEDNICI NISU NAZOČNI:

1. Dražen Arnold
2. Tanja Paun

Sjednici su također nazočni: općinski načelnik Dražen Tonkovac, zamjenica općinskog načelnika Mateja Kalajžić, zamjenik općinskog načelnika Ivan Žeravica, pročelnici Mirjana Cvitkušić i Krešimir Crnković, v.d. pročelnice Marica Beraković, viši savjetnik Željko Mamić i direktor komunalnih poduzeća Urednost d.o.o. i Komunalac Čepin d.o.o. Željko Barišić.

Predsjednik vijeća upoznao je nazočne s predloženim dnevnim redom.

Općinsko vijeće Općine Čepin jednoglasno je usvojilo predloženi dnevni red, kako sijedi:

DNEVNI RED

1. Usvajanje zapisnika sa 17. sjednice Općinskog vijeća Općine Čepin
2. Donošenje Prvih izmjena i dopuna Proračuna Općine Čepin za 2019. godinu i projekcije Proračuna za 2020 i 2021. godinu
3. Donošenje Izmjena i dopuna Programa javnih potreba u kulturi Općine Čepin i ostalim društvenim djelatnostima za 2019. godinu
4. Donošenje Izmjena i dopuna Programa javnih potreba u sportu Općine Čepin u 2019. godini
5. Donošenje Izmjena i dopuna Programa održavanja komunalne infrastrukture u Općini Čepin za 2019. godinu
6. Donošenje Izmjena i dopuna Programa građenja komunalne infrastrukture na području Općine Čepin za 2019. godinu
7. Donošenje Izmjena i dopuna Plana korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom na području Općine Čepin u 2019. godini
8. Donošenje Izmjena i dopuna Programa gradnje građevina za gospodarenje komunalnim otpadom za 2019. godinu
9. Donošenje Odluke o Izmjenama i dopunama Odluke o izvršenju Proračuna Općine Čepin za 2019. godinu
10. Donošenje Odluke o donošenju Plana djelovanja Općine Čepin u području prirodnih nepogoda za 2019. godinu
11. Donošenje Odluke o osnivanju i imenovanju općinskog povjerenstva Općine Čepin za procjenu šteta od prirodnih nepogoda
12. Donošenje Odluke o komunalnom redu
13. Donošenje Odluke o kupnji stana
14. Donošenje Odluke o izmjenama i dopunama Odluke o obračunu i naplati naknade za razvoj
15. Donošenje Izvješća o izvršenju plana korištenja sredstava ostvarenih od zakupa, zakupa za ribnjake, prodaje izravnom pogodbom i davanja na korištenje bez javnog poziva na području Općine Čepin u 2018. godini
16. Razno

TOČKA 1. USVAJANJE ZAPISNIKA SA 17. SJEDNICE OPĆINSKOG VIJEĆA OPĆINE ČEPIN

Predsjednik Vijeća napominje da su vijećnici uz poziv za sjednicu primili zapisnik sa 17. sjednice Općinskog vijeća Općine Čepin.

Predsjednik otvara raspravu.

Predsjednik Vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin jednoglasno je usvojilo zapisnik sa svoje 17. sjednice.

TOČKA 2. DONOŠENJE PRVIH IZMJENA I DOPUNA PRORAČUNA OPĆINE ČEPIN ZA 2019. GODINU I PROJEKCIJE PRORAČUNA ZA 2020. I 2021. GODINU

S ovom točkom dnevnog reda nazočne je upoznala pročelnica M. Cvitkušić, a prijedlog Prvih izmjena vijećnici su dobili zajedno s materijalima za ovu sjednicu.

Predsjednik Vijeća otvara raspravu.

Vijećnik M. Brekalo postavio je pitanje zašto se Općina Čepin planira dugoročno zadužiti pored ovako velikog proračuna i pored toga što svi projekti koji su provedeni u gotovo 80 postotnom iznosu sufinancirani iz drugih izvora sredstava.

Odgovor je dao općinski načelnik.

Vijećnik H. Hefer postavio je pitanje zašto je smanjen iznos za gradnju tržnice te da li se od iste odustalo.

Odgovor je dao općinski načelnik.

Predsjednik vijeća zaključuje raspravu i stavlja na glasovanje prijedlog Prvih izmjena i dopuna proračuna

Općinsko vijeće Općine Čepin 10 glasova za, 3 glasa protiv i 2 suzdržana glasa donijelo je

PRVE IZMJENE I DOPUNE PRORAČUNA OPĆINE ČEPIN

ZA 2019. GODINU I PROJEKCIJE PRORAČUNA ZA 2020. I 2021. GODINU

(Prve izmjene sastavni su dio ovog zapisnika)

TOČKA 3. DONOŠENJE IZMJENA I DOPUNA PROGRAMA JAVNIH POTREBA U KULTURI OPĆINE ČEPIN I OSTALIM DRUŠTVENIM DJELATNOSTIMA ZA 2019. GODINU

Predsjednik Vijeća otvara raspravu.

Vijećnica M. Čačić skreće pozornost da je Centar za kulturu Čepin jedina ustanova koja participira sa manje od 10% ukupnog iznosa za kulturu. Smatra da su svi zavrijedili svoja sredstva ali da bi ipak trebalo biti razlike između profesionalne ustanove i udruga. Mišljenja je da bi postotak trebao biti veći.

Ravnatelj Centra Ž. Mamić složio se s mišljenjem vijećnice Čačić.

Odgovor je dao općinski načelnik.

Predsjednik vijeća zaključuje raspravu i stavlja na glasovanje prijedlog Izmjena i dopuna programa.

Općinsko vijeće Općine Čepin sa 10 glasova za, 3 glasa protiv i 2 suzdržana glasa donijelo je

Izmjene i dopune Programa javnih potreba u kulturi Općine Čepin i ostalim društvenim djelatnostima za 2019. godinu

(Izmjene i dopune Programa su sastavni dio ovog zapisnika)

TOČKA 4. DONOŠENJE IZMJENA I DOPUNA PROGRAMA JAVNIH POTREBA U SPORTU OPĆINE ČEPIN U 2019. GODINI

Predsjednik Vijeća otvara raspravu.

Kako se nitko nije javio za riječ predsjednik zaključuje raspravu i stavlja na glasovanje prijedlog Izmjena i dopuna programa.

Općinsko vijeće Općine Čepin sa 10 glasova za, 3 glasa protiv i 2 suzdržana glasa donijelo je

Izmjene i dopune Programa javnih potreba u sportu Općine Čepin u 2019. godini

(Izmjene i dopune Programa su sastavni dio ovog zapisnika)

TOČKA 5. DONOŠENJE IZMJENA I DOPUNA PROGRAMA ODRŽAVANJA KOMUNALNE INFRASTRUKTURE U OPĆINI ČEPIN ZA 2019. GODINU

Predsjednik Vijeća otvara raspravu.

Vijećnicu M. Čačić zanima da li je predviđena rekonstrukcija nogostupa u ulici B. J. Jelačića.

Odgovor je dao općinski načelnik.

Vijećnik M. Brekalo ističe kako nakon zatvaranja željezničkog prijelaza obitelji koje tamo žive nemaju više mogućnosti pješke doći do svojih kuća. Predlaže da Općina uputi službeni dopis HŽ-u za izgradnjom pješačkog prijelaza.

Odgovor je dao općinski načelnik.

U raspravi je sudjelovala i vijećnica M. Čačić.

Vijećnik H. Hefer pitao je da li je asfaltirana cesta do groblja na Livani.

Odgovor je dao općinski načelnik.

Predsjednik vijeća zaključuje raspravu i stavlja na glasovanje prijedlog Izmjena i dopuna Programa.

Općinsko vijeće Općine Čepin sa 10 glasova za, 3 glasa protiv i 2 suzdržana glasa donijelo je

Izmjene i dopune Programa održavanja komunalne infrastrukture

u Općini Čepin za 2019. godinu

(Izmjene i dopune Programa su sastavni dio ovog zapisnika)

TOČKA 6. DONOŠENJE IZMJENA I DOPUNA PROGRAMA GRAĐENJA KOMUNALNE INFRASTRUKTURE NA PODRUČJU OPĆINE ČEPIN ZA 2019. GODINU

Predsjednik Vijeća otvara raspravu.

Kako se nitko nije javio za riječ predsjednik zaključuje raspravu i stavlja na glasovanje prijedlog Izmjena i dopuna Programa.

Općinsko vijeće Općine Čepin sa 10 glasova za, 3 glasa protiv i 2 suzdržana glasa donijelo je

Izmjene i dopune Programa građenja komunalne infrastrukture na području

Općine Čepin za 2019. godinu

(Izmjene i dopune Programa su sastavni dio ovog zapisnika)

TOČKA 7. DONOŠENJE IZMJENA I DOPUNA PLANA KORIŠTENJA SREDSTAVA OSTVARENIH OD ZAKUPA, PRODAJE, PRODAJE IZRAVNOM POGODBOM, PRIVREMENOG KORIŠTENJA I DAVANJA NA KORIŠTENJE IZRAVNOM POGODBOM NA PODRUČJU OPĆINE ČEPIN U 2019. GODINI

Predsjednik Vijeća otvara raspravu.

Kako se nitko nije javio za riječ predsjednik zaključuje raspravu i stavlja na glasovanje prijedlog Izmjena i dopuna Plana.

Općinsko vijeće Općine Čepin sa 10 glasova za, 3 glasa protiv i 2 suzdržana glasa donijelo je

Izmjene i dopune Plana korištenja sredstava ostvarenih od zakupa, prodaje,

prodaje izravnom pogodbom, privremenog korištenja i davanja na korištenje

izravnom pogodbom na području Općine Čepin u 2019. godini

(Izmjene i dopune Plana su sastavni dio ovog zapisnika)

TOČKA 8. DONOŠENJE IZMJENA I DOPUNA PROGRAMA GRADNJE GRAĐEVINA ZA GOSPODARENJE KOMUNALNIM OTPADOM ZA 2019. GODINU

Predsjednik Vijeća otvara raspravu.

Pročelnica M. Cvitkušić upoznala je nazočne kako ima nekoliko tehničkih pogrešaka u prijedlogu ovih Izmjena i dopuna koje će biti ispravljene.

Predsjednik vijeća zaključuje raspravu i stavlja na glasovanje prijedlog Izmjena i dopuna programa.

Općinsko vijeće Općine Čepin sa 10 glasova za, 3 glasa protiv i 2 suzdržana glasa donijelo je

Izmjene i dopune Programa gradnje građevina za gospodarenje komunalnim otpadom

za 2019. godinu

(Izmjene i dopune Programa su sastavni dio ovog zapisnika)

TOČKA 9. DONOŠENJE ODLUKE O IZMJENAMA I DOPUNAMA ODLUKE O IZVRŠENJU PRORAČUNA OPĆINE ČEPIN ZA 2019. GODINU

Predsjednik Vijeća otvara raspravu.

Kako se nitko nije javio za riječ predsjednik zaključuje raspravu i stavlja na glasovanje prijedlog Izmjena i dopuna Odluke.

Općinsko vijeće Općine Čepin sa 10 glasova za, 3 glasa protiv i 2 suzdržana glasa donijelo je

ODLUKU

o izmjenama i dopunama Odluke o izvršenju proračuna Općine Čepin

za 2019. godinu

(Odluka je sastavni dio ovog zapisnika)

TOČKA 10. DONOŠENJE ODLUKE O DONOŠENJU PLANA DJELOVANJA OPĆINE ČEPIN U PODRUČJU PRIRODNIH NEPOGODA ZA 2019. GODINU

S ovom točkom dnevnog reda nazočne je upoznao pročelnik K. Crnković.

Predsjednik Vijeća otvara raspravu.

Kako se nitko nije javio za riječ predsjednik zaključuje raspravu i stavlja na glasovanje prijedlog odluke.

Općinsko vijeće Općine Čepin jednoglasno je usvojilo

ODLUKU

o donošenju plana djelovanja Općine Čepin u području prirodnih nepogoda

za 2019. godinu

(Odluka je sastavni dio ovog zapisnika)

TOČKA 11. DONOŠENJE ODLUKE O OSNIVANJU I IMENOVANJU OPĆINSKOG POVJERENSTVA OPĆINE ČEPIN ZA PROCJENU ŠTETA OD PRIRODNIH NEPOGODA

S ovom točkom dnevnog reda nazočne je upoznao pročelnik K. Crnković. U Povjerenstvo su predloženi: Marica Beraković, za predsjednicu te za članove: Gojko Leventić, Stjepan Gregić, Stanko Zdravčević i Marija Bogović.

Predsjednik vijeća otvara raspravu.

Vijećnicu M. Čačić zanima tko je predložio kandidate, a odgovor je dao pročelnik K. Crnković. Vijećnica u ime oporbe predlaže da oporba predloži jednog člana te predlaže Hrvoja Hefera za člana.

Vijećnik M. Brekalo predlaže da se umjesto Stjepana Gregića za člana imenuje Hrvoje Hefer.

Predsjednik vijeća zaključuje raspravu i stavlja na glasovanje prvi prijedlog (Beraković, Leventić, Gregić, Zdravčević i Bogović).

Općinsko vijeće Općine Čepin sa 9 glasova za, 5 glasova protiv i 1 suzdržanim glasom donijelo je

ODLUKU

o osnivanju i imenovanju općinskog povjerenstva Općine Čepin za procjenu šteta

od prirodnih nepogoda

(Odluka je sastavni dio ovog zapisnika)

TOČKA 12. DONOŠENJE ODLUKE O KOMUNALNOM REDU

S ovom točkom dnevnog reda nazočne je upoznala v.d. pročelnice Marica Beraković.

Vijećnik J. Skočibušić iznio je primjedbe na članke 5., 6., 12., 17., 18., 19., 54., 60., 127., 129. i 140. prijedloga odluke, traži pismeni odgovor koliko i s kim je općina sklopila ugovora za zakup terasa ugostiteljskih objekata. Smatra da su prijedlogom ove odluke ovlasti redara proširene suprotno odredbama zakona (članak 129.). Također smatra da se mogla dati ovlast policiji u vezi postupanja sa psima, kao što je to učinio Grad Osijek.

Odgovore je dala v.d. pročelnice M. Beraković.

Predsjednik vijeća zaključuje raspravu i stavlja na glasovanje prijedlog odluke.

Općinsko vijeće Općine Čepin sa 10 glasova za, 4 glasa protiv i 1 suzdržanim glasom donijelo je

ODLUKU

o komunalnom redu

(Odluka je sastavni dio ovog zapisnika)

TOČKA 13. DONOŠENJE ODLUKE O KUPNJI STANA

S ovom točkom dnevnog reda nazočne je upoznao pročelnik K. Crnković rekavši kako se radi o kupovini stana u zgradi Stare općine koji je u vlasništvu Slavke Lazarević, koja je uputila pismo namjere o prodaji svoga stana Općini. Stan je procijenjen od strane ovlaštenog procjenitelja. Sredstva su predviđena u Proračunu u iznosu 390.000,00 kn.

Predsjednik Vijeća otvara raspravu.

Vijećnik J. Skočibušić ima informacije da je taj stan bio općinsko vlasništvo, a stanari su imali stanarsko pravo. Zanima ga kada je stan prodan.

Vijećnik M. Brekalo pitao je iz kojih razloga se kupuje stan.

Odgovor je dao općinski načelnik.

Vijećnik H. Hefer ističe kako se već u prošlom sazivu vijeća donijela odluka o kupovini ovog stana.

Odgovor je dao općinski načelnik.

Predsjednik vijeća zaključuje raspravu i stavlja na glasovanje prijedlog odluke.

Općinsko vijeće Općine Čepin sa 12 glasova za i 3 suzdržana glasa donijelo je

ODLUKU

o kupnji stana

(Odluka je sastavni dio ovog zapisnika)

TOČKA 14. DONOŠENJE ODLUKE O IZMJENAMA I DOPUNAMA ODLUKE O OBRAČUNU I NAPLATI NAKNADE ZA RAZVOJ

S ovom točkom nazočne je upoznao Željko Barišić, direktor komunalnih poduzeća Urednost d.o.o. i Komunalac Čepin d.o.o., rekavši kako se radi o dopunama postojeće odluke, a odnosi se na planirane investicije: rekonstrukcija vodoopskrbnog cjevovoda u Naselju prijateljstva u Čepinu, rekonstrukcija kanalizacijskog cjevovoda u Naselju prijateljstva i rekonstrukcija vodovodne mreže u naseljima Čepin, Č. Martinci i Čokadinci.

Predsjednik vijeća zaključuje raspravu i stavlja na glasovanje prijedlog odluke.

Općinsko vijeće Općine Čepin sa 12 glasova za i 3 suzdržana glasa donijelo je

ODLUKU

o izmjenama i dopunama Odluke o obračunu i naplati naknade za razvoj

(Odluka je sastavni dio ovog zapisnika)

TOČKA 15. DONOŠENJE IZVJEŠĆA O IZVRŠENJU PLANA KORIŠTENJA SREDSTAVA OSTVARENIH OD ZAKUPA, ZAKUPA ZA RIBNJAKE, PRODAJE IZRAVNOM POGODBOM I DAVANJA NA KORIŠTENJE BEZ JAVNOG POZIVA NA PODRUČJU OPĆINE ČEPIN U 2018. GODINI

S ovom točkom nazočne je upoznala pročelnica M. Cvitkušić.

Vijećnik J. Skočibušić smatra kako se previše sredstava izdvaja za izgradnju otresišta.

Odgovor je dao općinski načelnik.

Predsjednik vijeća zaključuje raspravu i stavlja na glasovanje prijedlog odluke.

Općinsko vijeće Općine Čepin sa 12 glasova za i 3 suzdržana glasa donijelo je

IZVJEŠĆE

o izvršenju plana korištenja sredstava ostvarenih od zakupa, zakupa za ribnjake, prodaje izravnom pogodbom i davanja na korištenje bez javnog poziva

na području Općine Čepin u 2018. godini

(Izvješće je sastavni dio ovog zapisnika)

TOČKA 16. RAZNO

Vijećnik M. Brekalo postavio je pitanje da li je oformljena javna vatrogasna postrojba, koliko je ljudi zaposleno, na koja radna mjesta, kolike su im plaće i kako će se financirati. Također ga zanima da li i dalje postoji dobrovoljno vatrogasno društvo.

Odgovore su dali pročelnik K. Crnković i pročelnica M. Cvitkušić.

Vijećnika M. Brekala također zanima da li je općina kupila novo službeno vozilo i po kojoj cijeni.

Odgovor su dali pročelnica M. Cvitkušić i općinski načelnik.

Vijećnik M. Brekalo postavio je pitanje što je s povratom sredstava za kulturni centar, obzirom da se radi o EU projektu.

Općinski načelnik rekao je kako neće odgovoriti na ovo pitanje iz razloga što gosp. Brekalo nije dostojan odgovora na ovo pitanje, a iz razloga što je rušio ovaj projekt prije godinu dana.

Predsjednik Vijeća zaključio je sjednicu u 21,32 sati.

ZAPISNIČAR:

Lidija Tolj

KLASA: 021-05/19-01/7

URBROJ: 2158/05-19-2

Čepin, 26. lipnja 2019.

PREDSJEDNIK

OPĆINSKOG VIJEĆA

Robert Periša, dipl. oec.